Document ID: 31990R0867

NEUVOSTON ASETUS (ETY) N:o 867/90,
annettu 29 päivänä maaliskuuta 1990,
metsätaloustuotteiden jalostamisen ja kaupan pitämisen edellytysten parantamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42, 43 ja 235 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
yhteisön pyrkimyksillä vähentää ylituotantoa luomalla ja kehittämällä maanviljelijöille metsätalouden vaihtoehtoisia toimintamuotoja voi olla haluttu vaikutus ainoastaan, jos niihin liittyy toimenpiteitä, joilla pyritään edistämään tiettyjen metsätaloustuotteiden ensimmäisen asteen jalostamista ja kaupan pitämistä koskevia toimia,
asetuksen 2052/88 soveltamissäännöksistä Euroopan maatalouden ohjaus- ja tukirahaston (EMOTR) ohjausosaston osalta 19 päivänä joulukuuta 1988 annetun neuvoston asetuksen (ETY) N:o 4256/88(4) 2 artiklan 2 kohdan kahdeksannessa luetelmakohdassa säädetään, että EMOTR:n ohjausosaston osallistuminen toimiin, joilla pyritään nopeuttamaan maatalouden rakenteiden sopeuttamista maatalouspolitiikan uudistamiseen liittyvät näkymät huomioon ottaen, voi koskea toimenpiteitä, joilla pyritään maa- ja metsätaloustuotteiden kaupan pitämisen ja jalostamisen parantamiseen,
asetus (ETY) N:o 866/90(5) koskee nykyisin ainoastaan maataloustuotteiden jalostamisen ja kaupan pitämisen edellytyksiä, ja
väliaikaisten toimenpiteiden käyttöön ottamisesta metsätaloustuotteiden jalostamisen ja kaupan pitämisen edellytysten parantamiseksi 29 päivänä toukokuuta 1989 annetussa neuvoston asetuksessa (ETY) N:o 1612/89(6) on säädetty asetuksella (ETY) N:o 355/77(7), sellaisena kuin se on viimeksi muutettuna asetuksella (ETY) N:o 4256/88, käyttöön otetun toiminnan ulottamisesta väliaikaisesti metsätaloustuotteisiin asetuksen (ETY) N:o 355/77 antamiseen asti; asetus (ETY) N:o 866/90 korvaa asetuksen (ETY) N:o 355/77 1 päivästä tammikuuta 1990 eikä asetuksella (ETY) N:o 1612/89 ole täten kohdetta; täten on tarpeen ulottaa asetuksessa (ETY) N:o 866/90 säädetty toiminta metsätalousalalle,
ON ANTANUT TÄMÄN ASETUKSEN:
1 artikla
1 Jotta metsätalouden kehittämisellä voitaisiin edistää maatalouden rakenteiden parantamista, asetuksella (ETY) N:o 866/90 käyttöön otettua toimintaa voidaan soveltaa mainitussa asetuksessa tarkoitetuilla edellytyksillä metsätaloustuotteiden kaupan pitämisen ja jalostamisen kehittämisen tai järkiperäistämisen alalla.
2 Edellä 1 kohdassa puun kaupan pitämisen ja jalostamisen kehittämisellä ja järkiperäistämisellä tarkoitetaan kotimaisen puun hakkuita, kuljetuksia, kuorimista, halkaisemista, varastointia, suojaus- ja kuivausmenetelmiä sekä kaikkia työvaiheita, jotka tapahtuvat ennen puun teollista sahaamista tehtaalla.
Investointien rahoitus suunnataan mieluiten sijoituksina pieniin ja keskisuuriin yrityksiin, joiden rakennemuutos ja järkiperäistäminen voivat parantaa maatalous- ja maaseutuympäristöä sekä kehittää sitä taloudellisesti.
2 artikla
Tämä asetus tulee voimaan 1 päivänä tammikuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 1990.

Labels: 3
15
1
6